CELEX: 32009D0722
Language: sl
Date: 2009-09-29 00:00:00
Title: 2009/722/ES: Odločba Komisije z dne 29. septembra 2009 o spremembi Odločbe 2003/324/ES glede odstopanja od prepovedi recikliranja znotraj iste živalske vrste za krmljenje nekaterih kožuharjev v Latviji (notificirano pod dokumentarno številko C(2009) 5550)

30.9.2009   
            
            
               SL
            
            
               Uradni list Evropske unije
            
            
               L 257/38
            
         
      ODLOČBA KOMISIJE
   
   z dne 29. septembra 2009
   o spremembi Odločbe 2003/324/ES glede odstopanja od prepovedi recikliranja znotraj iste živalske vrste za krmljenje nekaterih kožuharjev v Latviji
   (notificirano pod dokumentarno številko C(2009) 5550)
   (Besedilo v estonskem, finskem, latvijskem in švedskem jeziku je edino verodostojno)
   (2009/722/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 1774/2002 Evropskega parlamenta in Sveta z dne 3. oktobra 2002 o določitvi zdravstvenih pravil za živalske stranske proizvode, ki niso namenjeni prehrani ljudi (1), in zlasti člena 22(2) Uredbe,
   ob upoštevanju naslednjega:
   
               (1)
            
            
               Člen 22(1)(a) Uredbe (ES) št. 1774/2002 določa prepoved krmljenja živali s predelanimi živalskimi beljakovinami, pridobljenimi iz živali iste vrste. Po posvetovanju z ustreznim znanstvenim odborom se lahko odobrijo odstopanja od navedenega pravila za kožuharje.
            
         
               (2)
            
            
               V Odločbi Komisije 2003/324/ES z dne 12. maja 2003 glede odstopanja od prepovedi recikliranja znotraj iste živalske vrste za kožuharje v skladu z Uredbo (ES) št. 1774/2002 Evropskega parlamenta in Sveta (2) so navedene države članice, ki lahko uporabijo navedeno odstopanje, in vrste, ki se lahko krmijo s predelanimi živalskimi beljakovinami, pridobljenimi iz živali iste vrste, določena pa so tudi pravila, v skladu s katerimi se lahko živali krmijo.
            
         
               (3)
            
            
               Latvija je predložila vlogo za odstopanje od prepovedi recikliranja znotraj iste živalske vrste za kožuharje in ustrezne informacije o ukrepih, ki jih je treba sprejeti za zagotovitev obvladovanja tveganja za javno zdravje in zdravje živali.
            
         
               (4)
            
            
               Odločbo 2003/324/ES je zato treba ustrezno spremeniti.
            
         
               (5)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Odločba 2003/324/ES se spremeni:
   
               1.
            
            
               Člen 1 se nadomesti z naslednjim:
               „Člen 1
               Odstopanje za Estonijo, Latvijo in Finsko
               1.   V skladu s členom 22(2) Uredbe (ES) št. 1774/2002 se Estoniji, Latviji in Finski odobri odstopanje glede krmljenja naslednjih kožuharjev s predelanimi živalskimi beljakovinami, pridobljenimi iz teles ali delov teles živali iste vrste:
               
                           (a)
                        
                        
                           lisice (Vulpes vulpes in Alopex lagopus); ter
                        
                     
                           (b)
                        
                        
                           rakunasti psi (Nycteroites procynoides).
                        
                     2.   V skladu s členom 22(2) Uredbe (ES) št. 1774/2002 se Estoniji in Latviji odobri odstopanje glede krmljenja kožuharjev vrste ameriška kuna zlatica (Mustela vison) s predelanimi živalskimi beljakovinami, pridobljenimi iz teles ali delov teles živali iste vrste.“
            
         
               2.
            
            
               Člen 5 se nadomesti z naslednjim:
               „Člen 5
               Skladnost s to odločbo
               Estonija, Latvija in Finska nemudoma sprejmejo ukrepe, potrebne za uskladitev s to odločbo, in jih objavijo. O tem takoj obvestijo Komisijo.“
            
         
               3.
            
            
               Člen 7 se nadomesti z naslednjim:
               „Člen 7
               Naslovniki
               Ta odločba je naslovljena na Republiko Estonijo, Republiko Latvijo in Republiko Finsko.“
            
         Člen 2
   Ta odločba je naslovljena na Republiko Estonijo, Republiko Latvijo in Republiko Finsko.
   
      V Bruslju, 29. septembra 2009
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 273, 10.10.2002, str. 1.
   
      (2)  UL L 117, 13.5.2003, str. 37.